Aalborg Stiftstidende, 1841-10-28
Aalborg, den 28de October. Ved Dagens Anbrudforkyndte imorges Garnisonens smukke Musik for Jndvaanerne Hs. Majestæt, Enkedronning Marie Sophie Frederikkes Fødselsdag. J Formiddags fandt i samme høitidelige Anledning stor Militairparade Sted paa Torvet, og Dagens festlige Præg, der i flere jydske Byer efter smuk gammel Viis forhøies ved glad Aften Sammenkomst og Bal, vidner om, hvor kjær Frederik den Godes sørgende Enke er Dannerfolket, og hver inderligt overalt Ønsket op sendes om at Hun, som i Aarenes Række om og trofast deelte Sjette Frederiks glade eller alvorlige Tilskikkelser, endnu i mange Aar maa vide sig lykkelig og tilfreds i et tro hengivent, kjærligt Folks Midte. - En Gienstand, der mere og meere maa fængsle Opmærksomheden, er den i mange Landdistricter, som det sones, tiltagende Eiendoms=Usikkerhed, der paa flere Steder vækker megen Foruroligelse hos Landboerne. Hvad enten nu Roden til dette Onde ligger i en paa sine Steder for slap Virksomhed fra vedkommende Landpolitimesters Side eller i Landpolitiets mangelfulde Organisation, skulle vi her lade usagt, men i hvert Tilfælde er det vistnok paa høie Tid, at der sættes Skranker for denne Smitte, der lader til at ville gride meer og meere om sig og for hvilken det vilde være en passende Opgave for de nu om føie Tid sammentrædende Landcommunal-Repræsentationer at finde og berede den rette Lægedom. Fra intet Sted have vi hørt hyppigere Klager i denne Retning indløbe, end fra det nærliggende Dronninglund Herred, hvor Tyverier og Jndbrud næsten høre til Dagens Orden og øves med den største Frækhed, saa at Beboerne befinde sig i bestandig Ængstelse og ved Vagthold og paa lignende Maade maae søge at værne om deres Eiendom. Tyvenes Dristighed er der endog gaaet saa vidt, at man i Ordets egentlige Forstand har bortstiaalet hele Huse, hvilket dog synes at være temmelig nærgaaende; og hvor lidet tilfredsstillende det for de Bestiaalne ofte er, at søge Tyvene opsporede og afstraffede, viser sig ved flere Exempler; saaledes maatte en Skovfoged, der havde paatalt et Skovtyveri, nylig udholde en formelig Beleiring i sit Huus, hvor de indtrængende Steenkast ikke tillode ham at foretage ringeste Bevægelse til sit personlige Forsvar, og paa flere lignende Exempler mangler det ikke. I et Herred af den Udstrækning som det anførte vil det nu vel altid falde vanskeligere fra Politimesterens Side at øve den fornødne Vigilants, især naar han, som her, boer i en Udkant af sit Herred idet Samme er for endeel Tilfældet i Kjær og HverbeHerreds Jurisdiction), nemlig i Sæby Byfogedbolig, men denne Omstændighed maatte ogsaa her som paa flere Steder, være Opfordring nok for det Offentlige til at bevirke en forandret Organisation af Politivæsenet paa Landet, der er at saa meget mere paatrængende Vigtighed, eftersom de adspredte Boliger endog gjøre et skarpere Politiopsyn fornødent der end i Byerne, i hvilke et indbyrdes Samhold dog altid bedre kan raade Bod paa Manglerne, og hvor de grovere Jndbruds- og Volds=Forbrydelser altsaa ikke saa let kunne øves som ved de mere værgeløse friibeliggende Landboliger. Et af Herredsfoged. Cancellieraad Qvistgaard til sidste Stænderforsamling indgivet og offentliggjort Forslag til en bedre Politi=Organisation paa Landet ved et Slags lønnet Sognefoged-Politiopsyn - hvilken Plan Stænderne, paa Grund af det nye Hartkornspaalæg, det vilde volde, syntes mindre tilbøielige til at gaae ind paa - fortjener sikkerlig at komme under ny Ventilation, og, efter Bearbeidelse i forskjellige vordende Landcommunalraadet, at gjøres til Gjenstand for omhyggelig Droftelse ved næste Stænderforsamling.